ایران-دا اؤتن گون عرضینده داها 2 مین 596 نفر کروناویروسا (کووید-19) یولوخوب.
بونو ایرانین ساغلیق ناظیرلیگی‌نین سؤزچوسو سیما سادات لاری دئییب.
سادات لاری‌نین سؤزلرینه گؤره، بئله‌لیکله ایران-دا بو ویروسا یولوخان‌لارین سایی 197 مین 647 نفره یوکسلیب. ویروس داشیییجیلاریندان‌ 2 مین 795 نفرین وضعیتی آغیردیر.
سادات لاری علاوه ائدیب کی، اؤتن 24 ساعات عرضینده ایران-دا داها 87 نفر کروناویروس‌دان اؤلوب. بونونلا دا ایران-دا بو ویروس‌دان اؤلن‌لرین سایی 9 مین 272 نفره چاتیب.
ناظیرلیک رسمی‌سی ایران-دا ایندییه‌دک 156 مین 991 نفرین کروناویروس‌دان ساغالدیغینی دئییب.
لاری بیلدیریب کی، ایرانین بوشهر، خوزستان، دوغو آذربایجان، کرمانشاه و هرمزگان ویلایت‌لرینده وضعیت داها تهلوکه‌لی‌دیر.
ایران-دا کروناویروسون تشخیصی ایله علاقه‌دار 1،34 میلیون‌دان چوخ تست حیاتا کئچیریلیب.
